cyanic-selkie/wikianc huggingface dataset:
Penindasan umat Islam
Segala Peristiwa di Tanah Umat Islam Adalah Petanda Akhir Zaman
Pada zaman-zaman awal Akhir Zaman, berlaku kerosakan kerana wujud sistem-sistem falsafah yang cuba menafikan kewujudan Allah. Manusia lari dari tujuan sebenar penciptaan mereka, lalu membawa kepada keruntuhan spirituil dan psikologi. Bencana yang maha dahsyat, seperti peperangan, konflik dan kebuluran, akan berlaku satu demi satu. Manusia meratap berharap agar itu semua dijauhkan dari mereka. Perkara yang sama turut berlaku terhadap konflik-konflik yang terjadi di dunia Islam. Umat Islam yang cuba hidup bebas dengan mengamalkan Islam dan menurut segala rukun-rukunnya berhadapan dengan penindasan yang melampau-lampau. Wanita, kanak-kanak dan warga tua dibunuh dengan sekejam-kejamnya. Kuasa-kuasa anti-Islam yang melakukan keganasan ke atas umat Islam dan cuba menghalang penyatuan dunia Islam semakin meningkatkan lagi aras kezaliman mereka hari demi hari. Walaupun demikian, zaman penuh peperangan dan konflik ini tidak bertahan lama. Allah telah berjanji akan melepaskan manusia dari kekacauan Akhir Zaman dan membawa mereka kepada satu zaman yang lebih meng­gembirakan.
Zaman ini akan berlaku dengan kepulangan Nabi Isa a.s. Ini bermakna zaman kegelapan Islam akan pergi dan tibalah zaman kebangkitan ummah. Menurut hadith, zaman ini yang sebagai "zaman tanpa senjata," dan keamanan akan memerintah bumi ini. Beberapa hadith dari Nabi s.a.w. berkenaan dengan berita baik di zaman baru itu adalah seperti berikut:
'''...kedengkian dan saling membenci akan diangkat (hilang)... Bumi akan dipenuhi keamanan seperti mana sebuah bekas yang diisi dengan air. (Sunan Ibnu Majah)'''
Pertempuran akan meletakkan senjatanya (Sunan Ibnu Majah)
Seperti yang telah diberitahu oleh hadith tersebut, sewaktu Zaman Keemasan, wujud sebuah ikatan yang baik di antara masyarakat yang berbagai-bagai, terutama sekali mereka yang pernah berkonflik, dan persaudaraan serta kasih sayang akan menggantikan konflik yang pernah berlaku.
Umat Islam Pernah Menghadapi Kesukaran yang Sama Dahulu
Sepanjang buku ini kita telah melihat banyak penerangan-penerangan terperinci tentang penderitaan yang berlaku di negara-negara Islam, termasuk pengeboman hospital bersalin di Chechnya, pembunuhan kejam ke atas wanita hamil di Bosnia, dan pembunuhan ke atas kanak-kanak kecil yang dilakukan oleh askar-askar Israel di Palestin. Namun harus diingat bahawa contoh yang serupa malah lebih teruk lagi pernah dirasai oleh masyarakat Islam di zaman dahulu. Para pemerintah ateis atau pun pemimpin terkenal dari pelbagai bangsa telah mendera utusan-utusan yang dihantar kepada mereka dan juga masyarakat yang beriman. Mereka telah mengusir rakyat yang tidak bersenjata dari tanah air mereka dan terus menindas mereka. Salah satu contoh paling jelas ialah Firaun. Sewaktu Firaun menikmati hidup yang penuh mewah, pemerintah Mesir purba ini telah menyebabkan penderitaan ke atas umat Islam di waktu itu, dengan kata lain ke atas kaum Bani Israel. Allah telah menggambarkan penderitaan kaum Bani Israel di dalam al-Quran:
'''Dan (ingatlah) ketika Kami menyelamatkan kamu dari (Firaun) dan para pengikutnya; mereka mengenakan seksaan berat ke atas kamu, mereka menyembelih anak-anak lelakimu dan membiarkan anak-anak perempuanmu hidup. Dan pada yang demikian itu ada ujian-ujian yang besar dari Tuhanmu. (Al-Baqarah, 2:49)'''
Satu rahsia penting telah diberitahu menerusi ayat ini: Kekejaman Firaun adalah untuk menguji keimanan seseorang. Dengan cara yang sama, Allah mahu menguji umat Islam pada hari ini dengan kekejaman yang sama. Ujian-ujian ini memerlukan usaha umat Islam untuk mendapatkan keredaan Allah di dunia ini dan juga syurga-Nya yang penuh dengan segala nikmat di Hari Akhirat nanti. Kenikmatan yang tidak terbatas di syurga adalah sebagai balasan ke atas orang-orang beriman yang telah hidup di dalam dunia yang sementara ini. Banyak masyarakat Islam yang telah mengalami kepayahan serupa di zaman dahulu, dan ia diuji lagi ke atas umat Islam hari ini. Allah telah menerangkannya seperti berikut:
'''Apakah kamu mengira bahawa kamu akan masuk syurga, padahal belum lagi datang kepadamu (ujian) sebagaimana halnya dengan orang-orang yang terdahulu sebelum kamu? Mereka ditimpa dengan malapetaka dan kesengsaraan, serta digoncangkan (dengan bermacam-macam ujian) sehingga berkatalah Rasul dan orang-orang yang beriman bersamanya: "Bilakah datang pertolongan Allah?" Ingatlah sesungguhnya pertolongan Allah itu amat dekat. (Al-Baqarah, 2:214)'''
Seperti yang kita dapat lihat menerusi ayat ini, orang-orang beriman akan sentiasa diuji oleh Allah dengan kesusahan dan masalah, namun Allah sentiasa memberikan bantuan. Di samping itu, seperti yang diterangkan oleh ayat tersebut, pertolongan itu pasti datang segera.
Apabila Moral Islam Menguasai Dunia, Kekejaman Akan Berakhir
Terdapat banyak ayat-ayat di dalam Al-Quran yang merujuk kepada dominasi Islam di serata dunia. Terdapat banyak persamaan di antara semua ini dengan apa yang telah diwahyukan kepada Nabi Muham­mad s.a.w. tentang Zaman Keemasan. Memandangkan zaman ini tidak datang di zaman kita, jelaslah bahawa dominasi Islam yang meluas yang diceritakan di dalam al-Quran sebenarnya merujuk kepada Akhir Zaman yang diberitahu oleh Nabi s.a.w. Di sini adalah beberapa contoh berkenaan dengan kekuatan dan kekuasaan yang diberikan terhadap mereka yang mengikut ajaran-ajaran al-Quran:
'''Allah telah menetapkan: "Aku dan rasul-rasul-Ku pasti menang." Sesungguhnya Allah Maha Kuat lagi Maha Perkasa. (Al-Mujaadilah, 58:21)'''
'''Mereka mahu memadamkan cahaya (agama) Allah dengan mulut (ucapan-ucapan) mereka, dan Allah tetap me­nyempurnakan cahaya-Nya meskipun orang-orang kafir tidak menyukainya. Dialah yang mengutuskan rasul-Nya dengan membawa petunjuk dan agama yang benar, agar Dia memenangkannya di atas segala-segala agama meski­pun orang-orang musyrik tidak menyukainya. (Ash Shaff, 61:8-9)'''
Juga telah menjadi ketetapan Allah, yang telah diterangkan di dalam Al-Quran, bahawa mereka yang benar-benar percaya bahawa tiada tuhan selain Allah akan mewarisi bumi ini:
'''Dan sungguh telah Kami tulis dalam kitab Zabur sesudah (Kami tulis) dalam Lauh Mahfuz, bahawa bumi ini diwarisi oleh hamba-hamba-Ku yang soleh. (Al-Anbiyaa', 21:105)'''
'''Dan Kami pasti akan menempatkan kamu di negeri-negeri itu sesudah mereka. Yang demikian itu (adalah untuk) orang-orang yang takut (akan menghadap) ke hadirat-Ku dan yang takut kepada ancaman-Ku. Dan mereka me­mohon kemenangan (ke atas musuh-musuh mereka) dan binasalah orang-orang yang melakukan sesuka hati lagi keras kepala. (Ibrahim, 14:14-15)'''
'''Sebenarnya Kami melontarkan yang hak kepada yang batil lalu yang hak itu menghancurkannya, maka dengan serta-merta yang batil itu lenyap. Dan kecelakaanlah bagimu disebabkan kamu mencontohi (Allah dengan sifat-sifat yang tidak layak baginya). (Al-Anbiyaa', 21:18)'''
Kekayaan Yang Melimpah Ruah di Zaman Keemasan
Di samping kedamaian dan keselamatan, Zaman Keemasan juga adalah suatu zaman yang memiliki kekayaan yang melimpah ruah dari segi hasil keluaran dan barangan. Setiap insan akan menikmati lebih dari apa yang diingini, dan tidak wujud kelaparan dan kemiskinan. Orang-orang mukmin, dan mereka yang berusaha di jalan Allah, akan menerima segala kebaikan terhadap apa yang mereka usahakan, baik di dunia mahupun di akhirat. Kekayaan yang dapat dirasakan pada setiap masa adalah datang dari kemurahan Allah yang diberikan kepada mereka yang mengamalkan ajaran al-Quran. Segala amal kebaikan mereka akan dipulangkan dalam bentuk kekayaan yang melimpah-ruah. Di dalam satu ayat, Allah telah menggambarkan kemewahan yang akan dinikmati oleh orang-orang mukmin yang sedia mengorbankan harta benda mereka di jalan Allah:
'''Perumpamaan (nafkah yang dikeluarkan oleh) orang-orang yang menafkahkan hartanya di jalan Allah, adalah seperti sebutir benih yang menumbuhkan tujuh bulir, pada setiap bulir ada seratus biji. Allah melipat gandakan (ganjaran) bagi sesiapa yang dikehendaki. Dan Allah Maha Luas (kurnia-Nya) lagi Maha Mengetahui. (Al-Baqarah, 2:261)'''
'''....Penduduk langit dan bumi akan berasa gembira. Bumi akan menumbuhkan apa sahaja, dan langit akan me­nurunkan hujan dengan selebat-lebatnya. Daripada segala kebaikan yang Allah anugerahkan kepada penduduk bumi, yang hidup akan berharap agar yang mati dapat hidup semula. (Yanabi' al-mawadda, Jilid 2, halaman 177)'''
Bumi akan bertukar menjadi seperti dulang perak yang menumbuhkan sayur-sayuran...(Sunan Ibnu Majah)
Apabila ajaran al-Quran diamalkan, setiap lapisan masyarakat akan menikmati sebuah persekitaran yang adil, aman dan selamat. Kesannya, manusia akan berpaling dari kesalahan, kejahatan, penipuan dan maksiat. Hadith di bawah menerangkan tentang zaman yang penuh adil itu:
'''Bumi akan dipenuhi dengan kesaksamaan dan keadilan sepertimana ia pernah dipenuhi dengan penindasan dan kezaliman. (Riwayat Abu Daud)'''
'''Hati-hati manusia akan dipenuhi dengan ketaatan, dan keadilan wujud di mana-mana. (Bihar al-anwar, Jilid 51, halaman 74)'''
Berita Baik Zaman Keemasan
Seperti yang telah diterangkan oleh Nabi Muhammad s.a.w, zaman tersebut akan menjadi seperti sebuah syurga mini. Ia adalah satu rahmat dari Allah kepada manusia yang beriman. Zaman ini yang dipenuhi dengan kemewahan dan keselesaan, yang dirindui oleh umat Islam, akan menjadi satu balasan yang indah di dunia ini kepada mereka yang mengikuti jalan Allah. Semestinya umat Islam yang menyebarkan berita baik ini akan mendapat kemuliaan.
Namun, tanggungjawab beralih dari satu tangan ke satu tangan bersama-sama dengan kemuliaan tersebut. Memandangkan inilah Akhir Zaman, maka semua umat Islam mesti menjadi lebih matang dan berazam untuk melancarkan peperangan-peperangan idea dengan cara yang lebih berkesan dalam menyampaikan berita ini. Situasi umat Islam yang menderita hari demi hari mengingatkan kepada kita tentang tanggungjawab yang harus kita sempurnakan. Adalah mustahil untuk berdiam diri sewaktu mereka yang tidak bersalah dan tidak bersenjata, yang tidak dapat melakukan banyak perkara, menjadi sasaran peluru-peluru liar pembunuh upahan. Kita juga tidak boleh berdiam diri apabila berjuta-juta manusia hidup dalam keadaan kelaparan dan kemiskinan di kem-kem pelarian dan juga sewaktu sebahagian besar umat Islam sedang didera dan dilayan seperti binatang.
Adalah salah untuk berkata, "Tiada apa yang dapat saya lakukan tentangnya." Harus diingat bahawa asas kepada kejahatan yang sedang menguasai dunia pada hari ini terletak pada ateisme, dan semua orang boleh melancarkan perang ideologi untuk menentangnya. Memberitahu manusia tentang kewujudan Allah, belajar untuk takutkan-Nya, ingatkan manusia apa yang akan berlaku di Hari Pengadilan nanti dan memberitahu manusia tentang tujuan penciptaan mereka di dunia ini, adalah di antara langkah-langkah penting yang boleh diambil bagi menghentikan segala kejahatan. Jika keadilan, tolong-menolong, kasih-sayang, cinta, semangat berkorban dan saling memaafkan dapat menguasai dunia ini, maka pastilah sebuah dunia yang aman, selamat dan adil akan dapat dikecapi. Itu semua tidak dapat dirasai melainkan semua manusia yang berkesedaran melakukan tindakan proaktif bersama-sama.
Setiap usaha yang dilakukan mesti bertujuan untuk meng­hapuskan kesan-kesan buruk fahaman ateisme dan seterusnya menggantikannya dengan sesuatu yang lebih positif. Pada masa yang sama juga, ia akan dapat membantu umat Islam hari ini. Perjuangan ini, yang bersandarkan kepada kedamaian, kompromi dan kasih-sayang, akan menyebabkan mereka yang memiliki kesedaran melakukan tindakan dan mencegah mereka yang tidak bersalah dari terus menderita. Allah telah menceritakan tentang akibat akhir perjuangan tersebut:
'''Sebenarnya Kami melontarkan yang hak kepada yang batil, lalu yang hak itu menghancurkannya, maka dengan serta-merta yang batil itu lenyap. Dan kecelakaanlah bagimu kerana kamu mensifati (Allah dengan sifat-sifat yang tidak layak bagi-Nya). (Al-Anbiyaa', 21:18)'''
Perkara penting yang perlu diberi perhatian ialah di antara negara-negara yang sudah pun kita bincangkan tentang penderitaan yang mereka hadapi, kebanyakkan daripada mereka sebenarnya pernah menikmati satu zaman yang stabil dan aman suatu ketika dahulu, sewaktu berada di bawah panji pemerintahan Islam. Seperti yang telah lepas, umat Islam memainkan peranan penting dalam menubuhkan kedamaian dan keselamatan yang dirindui oleh manusia sejagat. Zaman yang berikutnya akan menjadi satu kesedaran besar kepada seluruh umat manusia.
Dengan izin Allah, zaman kebangkitan ummah yang ditunggu-tunggu selama ini sedang berada di dalam genggaman.
Sekolah Menengah Kebangsaan Kepong Baru
Sekolah Menengah Kebangsaan Kepong Baru merupakan sebuah Sekolah Menengah Kebangsaan yang terletak di Jalan Helang, Kepong Baru, Kuala Lumpur.
Pada 2009, Sekolah Menengah Kebangsaan Kepong Baru memiliki 1492 pelajar lelaki dan 1354 pelajar perempuan, menjadikan jumlah keseluruhan murid seramai 2846 orang. Ia mempunyai seramai 142 orang guru.2009
Sejarah
Sekolah Menengah Kebangsaan Kepong Baru (SMKB) merupakan sekolah premier di daerah Sentul. SMKB ditubuhkan pada tahun 1977. Pada tahun 1977&1978,pelajar-pelajar peralihan dan tingkatan satu telah menumpang di SMK Batu 4,Jalan Ipoh dan SMK Kepong Baru sehingga pembinaan bangunan sekolah yang telah dirancang di atas tanah seluas 11 ekar di Kepong Baru siap. Pada masa ini semua pelajar SMKB di bawah kelolaan Allahyarham En Khalili Murshid, Pengetua SM Raja Abdullah, Kuala Lumpur. Semasa ditubuhkan terdapat seramai 341 orang pelajar dengan 15 orang tenaga pengajar. Jumlah pelajar telah bertambah kepada 2318 orang dengan 90 orang tenaga pengajar pada tahun 1990 dan 2699 pelajar dan 121 tenaga pengajar pada tahun 2001.
Semenjak penubuhan SMKB seramai 11 orang pengetua telah berkhidmat di sekolah ini. Senarai pengetua yang telah berkhidmat di sekolah ini sejak 1977 hingga sekarang adalah seperti di Jadual 1:
Jadual 1 : Senarai Nama Pengetua SMK Kepong Baru
PIBG SMKB telah ditubuhkan bagi memastikan kerjasama erat yang berterusan antara pihak sekolah dan pihak ibu bapa dengan En. Chong Yen Cheng sebagai YDP yang pertama, En Hai Ah Hong merupakan YDP yang palaing lama berkhidmat iaitu dari tahun 1983-2002/ Pengerusi PIBG sekarang ialah En. Jeffrey Lim See Boon.
Pada peringkat awal hanya terdapat hanya dua blok bilik darjah (blok A dan B), sebuah kantin, dua makmal sains, sebuah bengkel seni, padang bola sepak, gelanggang bola keranjang. Kemudahan-kemudahan ini telah bertambah dari tahun demi tahun apabila Blok kayu dibina pada tahun 1980, Blok G 1984, Blok D 1988, Blok C 1991 dan Blok F pada tahun 1999. Blok G yang dibina pada tahun 1984 dan Blok D pada tahun 1988 telah dirobohkan dan digantikan dengan Blok D (baru) dan Blok E (baru) pada tahun 2009. Perambahan bilik darjar seiring dengan peningkatan jumlah pelajar. Kemudahan-kemdahan lain termasuklah gelanggang tennis, bola jaring, badminton, bilik komputer, bilik ERT dan Pusat Sumber.
Bilangan tenaga pengajar di SMKB bukan sahaja meningkat dari segi bilangan tetapi juga pertambahan bilangan guru siswazah dari tahun ke tahun. Pada Tahun 1982 terdapat 47 guru siswazah berbanding 58 orang pada tahun 1990, 85 (1997) dan 83 orang pada tahun 2001, dan 132 pada tahun 2014.
Hepatitis A
Hepatitis A (dahulunya dikenali sebagai hepatitis berjangkit) merupakan penyakit berjangkit hati yang akut, yang disebabkan oleh virus hepatitis A (HAV). Kebanyakan kes tidak menunjukkan simptom atau menunjukkan simptom yang sedikit, terutamanya dalam kalangan kanak-kanak. Dalam kalangan mereka yang dijangkiti, tempoh antara jangkitan dengan simptom adalah antara dua hingga enam minggu. Apabila menunjukkan simptom, simptom ini berlanjutan selama lapan minggu dan mungkin merangkumi: rasa mual, muntah, cirit-birit, kulit kuning, demam, dan sakit abdomen. Kira-kira 10–15% daripada mereka yang dijangkiti mengalami simptom berulang sepanjang enam bulan selepas jangkitan awal. Kegagalan hati akut amat jarang berlaku tetapi masih boleh berlaku lebih-lebih lagi dalam kalangan warga tua.
Penyakit ini biasanya tersebar melalui pengambilan makanan atau air yang dicemari oleh najis yang dijangkiti. Kerang-kerangan yang tidak dimasak secukupnya merupakan punca biasa. Penyakit ini juga boleh tersebar melalui sentuhan dengan orang yang boleh menjangkitkan penyakit. Walaupun kanak-kanak seringkali tidak menunjukkan simptom apabila dijangkiti, mereka masih mampu menjangkitkan penyakit ini kepada orang lain. Selepas satu jangkitan, individu tersebut menjadi imun terhadap penyakit ini sepanjang hidup mereka. Diagnosis memerlukan ujian darah kerana simptomnya menyerupai beberapa penyakit lain. Ia merupakan satu daripada lima virus hepatitis yang diketahui: A, B, C, D, dan E.
Kira-kira 1.5 juta kes bersimptom berlaku setiap tahun di seluruh dunia dengan kemungkinan berjuta-juta kes jangkitan secara keseluruhannya. Penyakit ini lebih biasa ditemui di kawasan dengan kebersihan yang lemah dan tiada air yang cukup selamat untuk diminum. Di negara sedang membangun, kira-kira 90% daripada kanak-kanak sudah dijangkiti penyakit ini pada umur 10 tahun dan oleh itu, sudah imun apabila dewasa. Ia sering tercetus sebagai wabak di negara yang agak maju, tempat kanak-kanak tidak terdedah kepada penyakit ini pada usia muda dan tiada pemvaksinan meluas. Pada tahun 2010, hepatitis A akut mengakibatkan 102,000 kematian. Hari Hepatitis Sedunia diadakan setiap tahun pada 28 Julai untuk memberi kesedaran tentang hepatitis virus.
Saint-Julien-sur-Veyle
Saint-Julien-sur-Veyle ialah komun di jabatan Ain dan di kawasan Rhône-Alpes di timur Perancis.
Rouvres-sous-Meilly
Rouvres-sous-Meilly ialah komun di jabatan Côte-d'Or di timur Perancis.
Punahana
Punahana ialah sebuah perbandaran ("nagar palika") dalam daerah Gurgaon di negeri Haryana, India.
Anugerah Industri Muzik ke-15
Anugerah Industri Muzik ke-15 (AIM15) dijadualkan akan dianjurkan oleh Persatuan Industri Rakaman Malaysia (RIM) dan Persatuan Akademi Industri Muzik Malaysia (PAIMM) pada 3 Mei 2008 di Pusat Dagangan Dunia Putra, Kuala Lumpur, serta disiarkan secara langsung di ntv7.
Malam upacara diacarakan oleh Afdlin Shauki dan Adibah Noor, dibantu oleh Kartini Kamarul Ariffin dan Awal Ashaari di "karpet biru."
Latar belakang
AIM telah mengalami perubahan ketara dari segi susunan kategori dan kaedah pencalonan. Kategori Album Indonesia Terbaik digugurkan sebagai langkah membendung pengaruh muzik Indonesia yang menjadi bahan aduan ramai pihak. Sebaliknya, kategori Lagu Bahasa Melayu Terbaik yang Dipersembahkan Artis Luar Negara menjadi ganti untuk membuka peluang untuk karya-karya bahasa Melayu bukan buatan Malaysia dari Brunei, Singapura dan Indonesia. Walau bagaimanapun, tahun ini kategori berkenaan menyaksikan semua calonnya dari Indonesia.
Selain itu, AIM memberi pengiktirafan kepada karya muzik Malaysia berbahasa Cina dan Tamil dengan memperkenalkan kategori Album Cina Tempatan Terbaik dan Album India Tempatan Terbaik. Lebih-lebih lagi, kategori Album Pop Rock Terbaik dan Album Hard Rock Terbaik digabung menjadi satu, iaitu Album Rock Terbaik, manakala kategori Susunan Muzik Terbaik Dalam Lagu dipisahkan menjadi dua, iaitu satu untuk lagu bahasa Malaysia dan satu lagi untuk lagu berbahasa lain.
Penjurian
Freddie Fernandez selaku presiden Persatuan Karyawan Malaysia dan ketua Maestro Talent menjadi Pengerusi Jawatankuasa Penganjur AIM15, sementara buat julung kalinya para juri akan diketuai seorang Ketua Juri untuk mengadili serta memantau sebarang keputusan yang akan dibuat pada anugerah itu yang sering mencetuskan pertikaian serta kontroversi. Ramli M.S. menyandang jawatan Ketua Juri. Terdapat 200 orang juri terpilih yang terdiri dari kalangan karyawan iaitu penerbit, pencipta, penggubah lagu, komposer dan wartawan hiburan. Segala proses pencalonan dijalankan di Hotel Legend, Kuala Lumpur. Mereka menerima penyertaan 39 album dari syarikat tempatan, sembilan daripadanya merupakan karya pemuzik indie.
Menurut Pengurus Besar PAIMM, Jennifer Thompson, penjurian telah dibahagikan kepada tiga bilik yang melibatkan kategori susunan muzik, album terbaik dan persembahan vokal. Ramli M.S. menjadi Ketua Juri dari peringkat awal penjurian sehinggalah peringkat akhir. Semua keputusan terletak di atas pemantauan beliau. Pemilihan peringkat pertama yang menyumbang sebanyak 40 peratus daripada keputusan akhir telah diadakan pada 2 Mac lalu, manakala pemilihan peringkat kedua sebanyak 60 peratus pula pada 21 Mac lalu. Keputusan oleh juri bagi dua pusingan tersebut telah ditadbirkan oleh pihak PAIMM di bawah pantauan Juruaudit Rasmi AIM dari firma audit Ernst & Young.
Senarai calon muktamad (seperti berikut) diumumkan di sebuah sidang akhbar di Berjaya Times Square pada 2 April.
Isu dan kritikan
Dari awal lagi, album Anuar Zain oleh Anuar Zain yang berjaya mencecah paltinum berganda tidak layak ke pencalonan AIM kerana tidak memenuhi syarat 60% penerbitan tempatan; kebanyakan penerbitan album berkenaan dijalankan oleh pemuzik Indonesia.
Sungguhpun tidak dilanda kontroversi yang amat besar, namun AIM 15 tidak terlepas daripada cubaan menelunjuk kelemahan oleh media. Menurut satu rencana oleh akhbar The Star, sungguhpun kategori Lagu Bahasa Melayu Terbaik yang Dipersembahkan Artis Luar Negara menggantikan kategori Album Indonesia Terbaik yang banyak dikritik selama ini, namun tetapi dibolot oleh artis republik tersebut, maka sesetengah pihak merasa ada baiknya kategori berkenaan disingkirkan sama sekali. Tambahan pula, album Straight to the Point oleh Point Blanc yang berbilang bahasa gagal dicalonkan kerana gagal memenuhi syarat 60% satu bahasa; Album Cina Tempatan Terbaik pula tidak juga kerana gagal memenuhi kuota bahasa Mandarin padahal rapper ini merakam dalam pelbagai dialek Cina.
Punahana
Pendidikan 2001
Menurut bancian India pada tahun 2001 Punahana memiliki kadar pendidikan (kebolehan membaca) 53%, di bawah kadar purata kebangsaan 59.5%; dengan 63% lelaki dan 37% wanita mampu membaca. 21% dari populasi berusia di bawah 6 tahun. (2001)
Ruffey-lès-Beaune
thumb|[[Jalan raya dan perumahan penduduk di Ruffey-lès-Beaune.]]
Ruffey-lès-Beaune ialah komun di jabatan Côte-d'Or di timur Perancis.
Sankt Wendel
merupakan sebuah kawasan perbandaran terletak di daerah Sankt Wendel, Saarland, Jerman.
Lapangan Terbang Fontenay-le Comte
Lapangan Terbang Fontenay-le Comte adalah sebuah lapangan terbang yang terletak di bandar Fontenay-le Comte, Perancis.
Lapangan Terbang Fontenay-le Comte terletak pada kedudukan latitude N46* 26.4833', longtitude W00* 47.5667' pada ketinggian 25.91 meter dari aras laut.
Krná
Krná merupakan sebuah kampung dan kawasan perbandaran yang terletak di daerah Poltár, wilayah Banská Bystrica, Slovakia.
Sekolah Menengah Kebangsaan Pendidikan Khas Setapak
Sekolah Menengah Kebangsaan Pendidikan Khas Setapak merupakan sebuah Sekolah Menengah Kebangsaan yang terletak di Jalan Genting Kelang, Setapak, Kuala Lumpur.
Pada 2009, Sekolah Menengah Kebangsaan Pendidikan Khas Setapak (B) memiliki 74 pelajar lelaki dan 48 pelajar perempuan, menjadikan jumlah keseluruhan murid seramai 122 orang. Ia mempunyai seramai 41 orang guru.2009
Difteria
Difteria (bahasa Inggeris - Diphtheria, Greek διφθερα (diphthera)—“sepasang gulung kepingan kulit") adalah penyakit saluran pernafasan pada bahagian atas dengan ciri-ciri perit leher, demam sedikit, dan selaput ( pseudomembrane) pada tonsil, farinks, dan/atau rongga hidung. Bentuk diphtheria serdahana mungkin terhad hanya pada kulit. Kesan luar biasa mungkin termasuk miokarditis (sekitar 20% kes) dan neuropati di sisi (sekitar 10% kes).
Difteria adalah jangkitan bakteria yang berpunca daripada Corynebacterium diphtheriae iaitu sejenis bakteria gram-positif organisma anaerobik fakultatif. Penyakit ini menyerang bahagian atas mukosa saluran pernafasan dan kulit yang terluka. Tanda-tanda yang dapat dirasakan ialah sakit tekak dan demam secara tiba-tiba disertai tumbuhan membran kelabu melitupi tonsil serta bahagian saluran pernafasan.
Pembawa kuman ini adalah manusia sendiri dan ia amat sensitif kepada faktor-faktor alam sekitar seperti kekeringan, kepanasan dan sinaran matahari. Difteria disebarkan melalui sentuhan kulit, saluran pernafasan dan sentuhan dengan pesakit difteria itu sendiri. Kadar kematian akibat difteria paling tinggi dalam kalangan bayi dan orang tua dan kematian biasanya berlaku dalam masa tiga hingga empat hari.
Rawatan bagi penyakit ini termasuk antitoksin difteria yang melemahkan toksin dan antibiotik. Erythromycin dan penisilin membantu menghapuskan bakteria dan menghentikan pengeluaran toksin. Umumnya difteria boleh dicegah melalui pemvaksinan. Bayi, kanak-kanak, remaja, dan orang dewasa yang tidak mempunyai pelalian yang cukup memerlukan suntikan penggalak setiap 10 tahun.
Difteria merupakan penyakit berjangkit yang tersebar dengan sentuhan fizikal langsung atau menghidu titisan pernafasan pesakit. Penyakit diphtheria biasa dalam sejarah, kini, diphtheria kebanyakannya terhapus dalam negara maju melalui kempen pelalian. Di Amerika Syarikat sebagai contoh, terdapat 52 kes diphtheria dilaporkan antara 1980 dan 2000; antara 2000 dan 2007 hanya terdapat tiga kes dilaporkan kerana DPT (Diphtheria–Pertussis–Tetanus) dicadangkan bagi kesemua kanak-kanak usia persekolahan. Penguat pelalian dicadangkan bagi orang dewasa kerana kekuatan pelalian merosot menurut usia tanpa pendedahan berterusan; ia terutamanya dicadangkan bagi mereka yang mengembara di kawasan di mana penyakit ini belum dihapuskan.
Tanda dan simptom
Bentuk pernafasan memiliki tempoh pengeraman 2–5 hari. Permulaan penyakit biasanya secara perlahan-lahan. Simptom termasuk lesu, demam, sakit kerongkong serdahana dan masalah menelan ("disfagia"). Kanak-kanak yang dijangkiti mengalami simptom yang termasuk mual, muntah, sejuk, dan demam yang tinggi, sungguhpun sesetengah tidak menunjukkan simptom sehingga jangkitan telah berkembang lanjut. Dalam 10% kes pesakit mengalami bengkak di bahagian leher, biasanya digelar "leher lembu" (bull neck). Kes ini biasanya dikaitkan dengan risiko kematian yang lebih tinggi.
Tambahan kepada simptom pada tempat jangkitan (sakit kerongkong), pesakit mungkin mengalami tanda-tanda lebih umum, seperti lesu, pucat, dan degupan jantung pantas ("takikardia"). Simptom ini disebabkan oleh toksin yang dibebaskan oleh bakteria. Tekanan darah rendah mungkin terjadi pada pesakit sebegini. Kesan jangka panjang toksin difteria termasuk kardiomiopati dan neuropati periferi (sensory type). Bentuk luka difteria sering kali merupakan jangkitan kedua penyakit kulit sedia ada. Tanda-tanda jangkitan difteria bentuk luka menonjol purata selepas tujuh hari selepas kemunculan penyakit kulit utama.
Sejarah
Pada 1920-am terdapat sekitar 100,000 hingga 200,000 kes sifteria setiap tahun di Amerika Syarikat, menyebabkan 13,000 hingga 15,000 kematian setiap tahun. Kanak-kanak merupakan bilangan pesakit dan kematian terbesar. Satu daripada wabak diphtheria terkenal merupakan di Nome, Alaska; penghantaran serum pelalian 1925 ke Nome bagi penghantaran antitoksin diphtheria kini diraikan sebagai "Perlumbaan Agung Ehsan ("Great Race of Mercy")".
Salah satu rawatan pertama yang berkesan bagi diphtheria dijumpai pada 1880-an oleh doktor U.S. Joseph O'Dwyer (1841–1898). O'Dwyer membangunkan tiub yang dimasukkan ke dalam leher, dan menghalang mangsa dari tercekik akibat sarung selaput yang tumbuh pada dan menutupi saluran udara. Pada tahun 1884 Friedrich Loeffler menjumpai organisma punca (Corynebacterium diphtheriae.) Pada tahun 1890-an, doktor Jerman Emil von Behring membangunkan antitoksin yang tidak membunuh bakterium, tetapi meneuteralkan racun toksin yang dibebaska oleh bakterium kedalam tubuh. Von Behring mendapati bahawa darah haiwan memiliki antitoksin dalamnya dan dia mengambil darah, menyingkir agen pembekuan dan menyuntiknya ke dalam pesakit. Von Behring diberi anugerah Hadiah Nobel pertama dalam Perubatan bagi peranannya dalam jumpaan tersebut, dan pembangunan rawatan serum bagi difteria. (William H. Park dari Amerika dan Anna Wessels Williams; dan ahli sains Institute Pasteur Emile Roux dan Auguste Chaillou turut secara bebas membangunkan antitoksin difteria pada tahun 1890-an.) Vaksin berjaya pertama bagi difteria dibangunkan pada tahun 1913 oleh Behring. Bagaimanapun, antibiotik bagi diphtheria tidak ada sehingga jumpaan dan pembangunan dadah sulfa.
Ujian Schick, dicipta antara 1910 dan 1911, merupakan ujian bagi menentukan samaada seseorang lemah atau tidak kepada jangkitan difteria. Ujian ini dinamakan sempena penciptanya, Béla Schick (1877–1967), doktor bayi Amerika kelahiran Hungary. Kempen besar-besaran lima tahun diselaras oleh Dr. Schick. Sebagai sebahagian daripada kempen tersebut, 85 juta kepingan risalah diedarkan oleh Syarikat Insurans Metropolitan Life dengan rayuan kepada ibubapa bagi "Selamatkan anak anda dari diphtheria." Vaksin dibangunkan dalam dekad berikut, dan kematian mula menurun dengan banyaknya pada tahun 1924.
Bacaan lanjut
Lihat penyakit
Senarai Yahudi Asia
Sejak lama sekali sejumlah komuniti Yahudi telah bertetap di berberapa kawasan di Asia. Mereka berpindah atau melarikan diri ke sebelah timur dari tempat asal mitologi mereka di Mesopotamia. Beberapa contoh daripada komuniti lama Yahudi di Asia ialah: Di Iran (Yahudi Persia) dan Kurdistan; Yahudi Georgia dan Yahudi Kaukasus dari Pegunungan Kaukasus; Bene Israel, Yahudi Baghdad dan Yahudi Cochin dari India (Yahudi di India); dan Yahudi Bukhara di Uzbekistan. China pernah memiliki sebuah komuniti Yahudi di Kaifeng. Berikut ini merupakan senarai yang tidak lengkap daripada beberapa tokoh terkemuka Yahudi Asia, yang disusun berdasarkan negara asalnya. Perhatikan bahawa wilayah-wilayah Asia di mana bahasa Arab atau Rusia atau Turki adalah dominan tidak dimasukkan ke dalam senarai ini (kecuali untuk Yahudi Baghdad dari India dan Asia Tenggara); lihat Yahudi Arab, Yahudi Ashkenazi dan Yahudi Sephardi untuk keterangan mengenai populasi ini.
Rhagionidae
Rhagionidae atau lalat berkek adalah keluarga kecil daripada lalat. Lalat ini mendapat namanya dari persamaan probosis nya yang sering kelihatan seperti paruh berkek.
Penerangan
Rhagionidae ialah lalat bersaiz sederhana hingga besar dengan badan langsing dan berkaki bajang. Bahagian mulut disesuaikan untuk menusuk dan banyak spesies hematofagus semasa dewasa, sementara yang lain adalah pemangsa pada serangga lain. Lalat ini biasanya berwarna coklat dan kuning, dan kurang bulu kejur. Larva juga bersifat pemangsa dan kebanyakannya hidup daratan, walaupun ada yang bersifat akuatik.
Lalat berkek dalam genus Rhagio kadang-kadang disebut lalat "melihat ke bawah" setelah kebiasaan mereka bertenggek pada batang pokok dengan kepala ke bawah.
Pengelasan
kiri|thumb| [[Rhagio mystaceus"lalat pandang bawah"
]] thumb| [[Chrysopilus thoracicus mengawan - Betina (atas) dan Jantan (bawah)]] Keluarga ini terkandung dalam Brachycera infraorder Tabanomorpha, dan beberapa kumpulan penyusunnya baru-baru ini meningkat menjadi pangkat keluarga. Atherix (dan genus yang berkaitan) kini terdiri daripada Athericidae, Vermileo (dan genus yang berkaitan) kini merangkumi Vermileonidae, dan genus Austroleptis dan Bolbomyia masing-masing kini menjadi anggota keluarga mereka sendiri (Austroleptidae dan Bolbomyiidae). Keluarga kecil Spaniinae kadang-kadang diberi pangkat keluarga, tetapi ini tidak diterima dalam klasifikasi semakan terakhir. thumb| [[Rhagio scolopaceusmenunjukkan tingkah laku "memandang bawah"
]]
Kanashiki Amefuri / Adam to Eve no Dilemma
Kanashiki Amefuri / Adam to Eve no Dilemma (悲しき雨降り／アダムとイブのジレンマ) merupakan album single major ke-22 dari kumpulan Hello! Project, °C-ute. Album single ini dipasarkan pada 10 Julai 2013 dibawah label zetima dalam enam edisi iaitu edisi terhad A (EPCE-5958~9), edisi terhad B (EPCE-5960~1), edisi terhad C (EPCE-5962~3), edisi terhad D (EPCE-5964), edisi biasa A (EPCE-5965) dan edisi biasa B (EPCE-5966). Edisi terhad A, B dan C terdapat bonus DVD.
Ruffey-lès-Echirey
Ruffey-lès-Echirey ialah komun di jabatan Côte-d'Or di timur Perancis.
Saint-Just, Ain
Saint-Just ialah komun di jabatan Ain dan di kawasan Rhône-Alpes di timur Perancis.
Node.js
Node.js ialah sistem perisian sebelah pelayan yang direka untuk menulis aplikasi Internet boleh skala, umumnya pelayan web. Atur-atur cara ditulis dalam JavaScript di bahagian pelayan, menggunakan I/O taksegerak berpacu peristiwa untuk meminimumkan overhed dan memaksimakan kebolehskalaan.
Node.js adalah himpunan pakej bagi enjin JavaScript V8 Google, lapisan pengabstrakan pelantar libUV, dan sebuah pustaka teras yang ditulis terutamanya dalam JavaScript.
Node.js dicipta oleh Ryan Dahl bermula dari tahun 2009, dan perkembangannya ditaja oleh majikannya, Joyent.
Contoh
Berikut ialah pelaksanaan lengkap hello world sebagai pelayan HTTP dalam Node.js:
FoxPro
membawa dua maksud:
FoxPro
Perlumbaan motosikal
Perlumbaan motorsikal adalah sukan motosikal perlumbaan motosikal. Genre utama termasuk lumba jalan dan lumba jalan off, kedua-duanya sama ada pada litar atau kursus terbuka, dan perlumbaan landasan. Kategori lain termasuk mendaki bukit, seretan perlumbaan dan ujian kelajuan rekod tanah.
Pautan luar
سباق الدراجات النارية Motociclisme Motorradsport Motorcycle racing Motociclismo Motorciklado Motoziklismo Compétition motocycliste Motociclismo Balap motor Motociclismo מירוץ אופנועים Motorkerékpársport Motorsport Motociclismo Motociklizem Moottoripyöräurheilu Motorsport
Jordan Maron
Saluran pertama Maron, ProsDONTtalkSHIT, telah dibuat pada bulan Februari 2010 dan menampilkan permainan dari permainan video Call of Duty: Modern Warfare 2. Maron kemudian membuat saluran utamanya CaptainSparklez pada bulan Julai 2010, memuat naik permainan Minecraft dan Call of Duty: Modern Warfare 2 sebelum memfokuskan terutamanya pada Minecraft.
Maron telah menghasilkan beberapa lagu dan video muzik bertema Minecraft, terutama "Revenge", sebuah parodi "DJ Got Us Fallin 'in Love" oleh Usher yang menampilkan vokal dari dirinya dan TryHardNinja. Video muzik Minecraft yang terkenal termasuk tetralogi Fallen Kingdom dan "TNT". Di salurannya yang lain, Maron juga memuat naik video reaksi dan permainan pelbagai permainan lain termasuk Fortnite dan Trials Fusion.
Maron adalah peminat muzik elektronik, setelah menggunakan trek dari label Monstercat pada video permainan. Dia telah bereksperimen dengan produksi muzik sendiri. Pada 27 Mac 2016, dia membuat Maron Music, saluran promosi muzik di mana dia akan berkongsi muzik artis lain, serta muzik asalnya sendiri. "Moonbeam" adalah lagu pertama yang dimuat naik ke saluran.
Bermula pada awal 2017, Maron memuat naik video yang memaparkan reaksi dan komennya kepada pelbagai komuniti di Reddit. Ini menyebabkan penurunan sementara dalam kandungan yang berkaitan dengan Minecraft. Maron akhirnya memutuskan bahawa mereka bukan yang dinikmati penonton utamanya. Dia terus membuat saluran Jordan Reacts, di mana dia terus memuat naik video reaksi Reddit, dan kembali fokus membuat video Minecraft untuk saluran utamanya.
Pada Januari 2020, Maron mengumumkan jenama pakaian rasminya, Quality Content Athletics. Sepanjang tahun 2020, ia telah menjual pelbagai pakaian sukan dan gaya hidup.
Kehidupan awal
Maron dilahirkan di Los Angeles, California. Pada usia empat tahun, dia dan ibunya berpindah ke Santa Barbara. Dia bersekolah di Santa Barbara High School, bermula di kelas sembilan. Maron kemudian pergi ke Universiti California, Santa Barbara sebagai jurusan kejuruteraan kimia. Dia memutuskan untuk beralih ke jurusan sains komputer pada pertengahan tahun pertama, berdasarkan minatnya dalam permainan video. Selepas suku pertama tahun kedua, dia berhenti. Pada bulan Disember 2011, dia menjadikan YouTube sebagai pekerjaan sepenuh masa.
Kerjaya
Maron memiliki sejumlah sembilan saluran YouTube. Hanya tujuh salurannya aktif. Pada 9 Februari 2010, dia membuat saluran pertamanya yang berjudul ProsDONTtalkSHIT (PDTS) di mana dia memuat naik video permainan Call of Duty: Modern Warfare 2. Ketika PDTS mula menjadi lebih popular, Maron memutuskan bahawa dia mahukan nama yang kurang sopan. Dia membuat saluran baru bernama CaptainSparklez pada 20 Julai 2010 dan membiarkan PDTS tidak aktif.
Pada awal 2017, Maron mula memuat naik video yang memaparkan reaksinya terhadap catatan Reddit teratas ke saluran utamanya. Video reaksi ini mendapat populariti, tetapi Maron akhirnya memutuskan bahawa ia bukan yang dinikmati penonton utamanya. Hasilnya, Maron membuat saluran baru bernama Jordan Reacts pada 11 Ogos 2018, di mana dia terus memuat naik video reaksi Reddit, dan kembali fokus membuat video Minecraft untuk saluran utamanya. Saluran terbaru Maron adalah Jordan Games, di mana dia memuat naik video permainan yang tidak relevan di saluran utamanya.
Maron muncul dalam senarai Forbes 30 Under 30 2016. Pada bulan Jun 2016, dia tampil di episod keenam Minecraft: Story Mode.
XREAL
Maron memulakan syarikat permainan mudah alih bernama XREAL dengan Howard Marks, pengasas bersama dan bekas CEO Activision dan pengasas bersama Acclaim Games dan StartEngine. XREAL melancarkan permainan mereka Fortress Fury pada bulan Mei 2015, yang menerima lebih dari 1.5 juta muat turun dalam bulan pertama pelancarannya. Fortress Fury pada asalnya bertajuk Fortress Fallout ; namun, ZeniMax Media, syarikat induk Bethesda Softworks, yang terkenal dengan siri Fallout, telah menghantar surat pemberhenti an yang meminta agar XREAL "dengan serta-merta meninggalkan permohonan untuk Fortress Fallout dan menghentikan sebarang penggunaan semua tanda semasa atau yang dicadangkan yang menggabungkan istilah Fallout." Surat itu dikirim untuk mencegah persaingan di pasar permainan mudah alih untuk permainan Fallout Shelter mereka. Maron dan pasukan undang-undang XREAL tidak diberitahu mengenai hal ini, kerana Bethesda merahsiakan Shelter pada masa itu dan tidak mendedahkan keberadaannya sehingga dibebaskan pada 14 Jun 2015.
"TNT"
Pada 26 Februari 2011, dia merilis video muzik Minecraft pertamanya, "TNT", sebuah parodi dari "Dynamite" oleh Taio Cruz, dengan vokal dari penyanyi TryHardNinja. Pada akhir 2015, video tersebut dibuat secara peribadi atas permintaan rangkaian Maron dan digantikan oleh video baru dengan muzik asli. Pada bulan Mei 2018, video asal disiarkan semula. Video tersebut kini merupakan video keempat yang paling banyak dilihat di saluran Maron dengan lebih 106 juta tontonan, melebihi jumlah tontonan lagu asalnya.
"Revenge"
Pada 19 Ogos 2011, dia merilis video muzik Minecraft keduanya yang berjudul "Revenge" yang merupakan parodi dari "DJ Got Us Fallin 'in Love" oleh Usher. Video ini mempunyai lebih daripada 250 juta tontonan, menjadikannya video yang paling banyak dilihat di saluran Maron dan juga video yang berkaitan dengan Minecraft yang paling banyak dilihat di YouTube. Pada akhir tahun 2015, bersama dengan "TNT", ia dibuat secara peribadi dan digantikan oleh video baru dengan muzik asli. Pada bulan Mei 2018, bersama dengan "TNT", video dan audio asal dipulihkan.
Pada bulan Julai 2019, setelah ulang tahun ke-10 Minecraft, lagu ini mendapat perhatian baru sebagai meme internet. Ini menyebabkan "Revenge" mencapai tempat nombor satu di carta Lagu Teratas Genius. Maron mengakui populariti lagu itu pada bulan November 2019, melepaskan parodi video lirik Genius mengenai "Revenge".
Maron membuat video parodi yang disebut " Minecraft Style", berdasarkan "Gangnam Style" oleh penghibur Korea Selatan PSY yang menggunakan model Minecraft animasi. Menurut MSN, dalam beberapa hari, ia mempunyai lebih dari satu juta tontonan. Video tersebut dirujuk dalam artikel teknologi dan permainan yang diterbitkan oleh NBC, The Daily Telegraph, Mashable dan Huffington Post. Sejak dimuat naik, video tersebut telah mendapat lebih daripada 17 juta tontonan.
Siri Fallen Kingdom
Maron juga terkenal dengan siri Fallen Kingdom yang terdiri daripada empat muzik video Minecraft. Video menggambarkan jalan cerita seorang raja dan puteranya dari sebuah kerajaan fiksyen di dunia Minecraft. Ansuran pertama siri ini, "Fallen Kingdom", dikeluarkan pada 1 April 2012. Muzik video ini adalah parodi dari lagu Coldplay "Viva la Vida ," dengan lirik diubah agar sesuai dengan elemen Minecraft dan juga untuk mengaitkan naratif video, yang menunjukkan seorang raja berkeliaran di sebuah kota yang hancur yang pernah dia memerintah, diselangi dengan kilas balik mendedahkan apa yang berlaku di bandar itu. Video pada masa ini ialah video ketiga yang paling banyak dilihat di saluran Maron, dengan lebih daripada 122 juta tontonan.
Video kedua dalam siri ini, "Take Back the Night", dikeluarkan pada 31 Ogos 2013. Video tersebut, dengan lebih dari 130 juta tontonan, ialah video kedua paling banyak dilihat di saluran Maron, selepas "Revenge". Video tersebut memuatkan lagu berjudul, lagu asli oleh TryHardNinja, dan bercerita tentang apa yang terjadi pada putera raja dari "Fallen Kingdom". Ini menunjukkan seorang pangeran, putera raja di "Fallen Kingdom", dibawa dan dibesarkan oleh penduduk kampung kerana ketiadaan ayahnya, kemudian mengejar dan mengalahkan watak Herobrine setelah serangan di desa. "Take Back The Night" adalah video kedua paling banyak dilihat di saluran Maron.
Video ketiga dalam siri, "Find The Pieces", dikeluarkan pada 25 April 2015. Video ini kini mempunyai lebih daripada 36 juta tontonan dan merupakan video kelima yang paling banyak dilihat di saluran Maron. Video tersebut mengandungi lagu asli lain dari TryHardNinja, yang disebut "Pieces", dan merupakan kesinambungan dari kisah putera raja, yang sedang mencari ayahnya. Semasa nyanyian itu, dia meninggalkan kampungnya, dan memerangi Wither. Dia bersatu semula dengan bapanya di akhir video muzik.
Video keempat dan terakhir dalam siri ini, "Dragonhearted", dikeluarkan pada 19 November 2016. Video ini mempunyai lebih daripada 25 juta tontonan. Video tersebut mengandungi satu lagi lagu TryHardNinja yang asli, yang mana video tersebut dinamakan, dan membawa kisah raja dan puteranya selesai. Lagu ini diakhiri dengan pengorbanan diri anak lelaki.
Pelbagai video muzik Minecraft
Pada 27 Mei 2017, Maron menerbitkan video muzik Minecraft untuk lagu "Rush Over Me" oleh Seven Lions, Illenium, dan Said the Sky yang menampilkan vokalis Haliene. Video ini telah mendapat lebih daripada 3.2 juta tontonan.
Pada 9 September 2017, Maron melancarkan video muzik Minecraft untuk lagu "We Are the Night" oleh Madison Mars, yang menampilkan vokalis Sanjana Ghosh. Muat naik telah mendapat lebih daripada 3.1 juta tontonan.
"Putarkan ke atas"
Pada 13 Januari 2018, Maron melancarkan "Turn It Up", sebuah video muzik Minecraft yang asli, sekali lagi menampilkan vokal dari TryHardNinja. Tidak seperti video muziknya sebelumnya, "Turn It Up" nampaknya berlangsung di suasana kota moden di Minecraft.
Maron Music
Berikut senarai lagu dan lagu yang dipromosikan di bawah saluran Maron Maron mengikut tontonan dan lakonan.
Lapangan Terbang Fontenay-Tresigny
Lapangan Terbang Fontenay-Tresigny adalah sebuah lapangan terbang yang terletak di bandar Fontenay-Tresigny, Perancis.
Dharampur, India
Demografik 2001
Menurut bancian India pada tahun 2001, Dharampur memiliki bilangan penduduk seramai 19,932. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
Pendidikan 2011
Menurut bancian India pada tahun 2001 Dharampur memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Sacquenay
thumb|[[Jalan raya dan gereja di Sacquenay.]]
Sacquenay ialah komun di jabatan Côte-d'Or di timur Perancis.
Laporan Ketua Audit Negara (Malaysia)
Perkara 107 Perlembagaan Malaysia menyatakan mengenai Laporan Ketua Audit Negara. Ketua Audit Negara hendaklah mengemukakan laporan-laporannya kepada Yang di-Pertuan Agong yang hendaklah menyebabkan laporan itu dibentangkan di hadapan Dewan Rakyat.
Satu naskhah mana-mana laporan itu yang berhubungan dengan akaun bagi sesuatu Negeri, atau berhubungan dengan akaun-akaun bagi mana-mana pihak berkuasa awam yang menjalankan kuasa yang diberikan oleh undang-undang Negeri, hendaklah dikemukakan kepada Raja atau Yang di-Pertua Negeri bagi Negeri itu yang hendaklah menyebabkan laporan itu dibentangkan di hadapan Dewan Undangan.
Salah libatkan kabinet
Pada 21 Oktober 2010 menjelaskan, sejak 1982, LKAN dimaklumkan kepada kabinet sebelum dibentangkan supaya kerajaan dapat mengetahui isu yang dibangkitkan dan bersedia memberi penjelasan apabila diperlukan. Pada 25 Oktober 2011, pakar perlembagaan Prof Dr Abdul Aziz Bari menegaskan, tindakan melibatkan kabinet dengan Laporan Ketua Audit Negara (LKAN) merupakan kesalahan dan bertentangan dengan semangat perlembagaan.
Vif, Isère
Vif ialah komun di jabatan Isère di Rhône-Alpes di tenggara Perancis.
Lapangan Terbang Montayral
Lapangan Terbang Montayral adalah sebuah lapangan terbang yang terletak di bandar Fumel, Perancis.